Ħsejjes Ħajja il-ħoss tal-vaguni meħjuta ħarir, ħerġin mill-mina mudlama tal-istrument, li jagħti 'l-jazz bixra organika. Anqas il-fatt li min jinseġ dan-noti ġieli jħit b'urġenza ta' flien għaddej jiġri f'kuritur twil, bit-tir li jitfi kitla tnewwaħ fuq il-kuker tal-gass fit-tarf l-ieħor. ħarġa LXXXIX 2016 U lanqas li min jinseġ dan-noti ġieli jinsiġhom b'lajma immortali ta' borma ttektek ikel għal mejda mistednin li għadhom fil-ġuf. Iżda huwa l-fatt li l-jazz miegħu ma jġorrx bagalji, ma jġorrx kamera tar-ritratti. Il-jazz miegħu ma jġorrx il-verdett tal-qarrejja tax-xorti. Jissawwar mill-mument, fil-mument. Il-jazz bħall-ilma. Il-jazz hu ilma.